პეტრა კვიტოვა

პეტრა კვიტოვა (; დ. 8 მარტი, 1990) — ჩეხი ყოფილი პროფესიონალი ჩოგბურთელი. ცნობილია ძლიერი მარცხენა ხელის დარტყმებით და მრავალფეროვანი სტილით. კარიერის განმავლობაში მოიპოვა 31 ქალთა ჩოგბურთის ასოციაციის ტურის ტიტული, მათ შორის ორი უიმბლდონის გრანდ სლემი 2011 და 2014 წლებში. ასევე მოიგო 2011 წლის ჩემპიონატი და ბრინჯაოს მედალი ზაფხულის ოლიმპიური თამაშებზე 2016 წელს რიო-დე-ჟანეიროში. კარიერის უმაღლესი რეიტინგი — მსოფლიო მეორე ჩოგანი (2011 წლის 31 ოქტომბერი).

კვიტოვა პირველად ცნობილი 2009 წლის აშშ-ის ღია პირველობის მესამე რაუნდში გახდა, როცა მსოფლიოს პირველი ჩოგანი დინარა საფინა დაამარცხა. მისი პირველი გრანდ სლემის ნახევარფინალი იყო უიმბლდონის 2010 წლის ტურნირზე. 2011 წელს მოიგო თავისი პირველი გრანდ სლემი უიმბლდონზე მარია შარაპოვასთან გამართულ ფინალში. კვიტოვა იყო პირველი ჩოგანი 1990-იანებში დაბადებულთაგან, რომელმაც გრანდ სლემი მოიგო. ასევე მოიგო ჩემპიონატი მის სადებიუტო გამოსვლისას და ჩეხეთის ნაკრებს მოუტანა გამარჯვება -ის ტურის ფინალში.

2012 წელს კვიტოვა ნახევარფინალში გავიდა ავსტრალიის და საფრანგეთის ღია პირველობებზე, გახდა -ის ჩემპიონი და მოიგო ჰოპმანის თასი ტომაშ ბერდიხთან ერთად. 2014 წელს მოიგო უიმბლდონი მეორედ. 2015-ში მოიპოვა ოთხი გრანდ სლემის მეოთხედფინალი, 2016-ში გაიმარჯვა ელიტური თასზე.
2016 წლის 20 დეკემბერს პეტრა კვიტოვას სახლს თავს დაესხა მძარცველი და ის ხელში დაიჭრა, ამის გამო ჩოგბურთელს 2017 წლის გამოტოვება მოუწია. 2019 წელს დაბრუნდა გრანდ სლემის ფინალში ავსტრალიის ღია პირველობაზე. კარიერა დაასრულა 2025 წელს.

ადრეული ცხოვრება
პეტრა 1990 წლის 8 მარტს მასწავლებლისა და ქალაქის ყოფილი მერის ირჟი კვიტასა და მისი მეუღლის, მასწავლებლის პავლა კვიტოვას ოჯახში. მას ჰყავს ორი უფროსი ძმა. მას ჩოგბურთი მამამ გააცნო და შეაყვარა, პეტრა კვიტოვა ბავშვობაში აღმერთებდა მარტინა ნავრატილოვა-ს თამაშს. მან ვარჯიში დაიწყო მშობლიურ ქალაქ ფულნეკში, ის მშობლიურ ქალაქში 16 წლამდე დარჩა, რის შემდეგაც მწვრთნელმა ურჩია პროფესიონალ კარიერაზე გადართვა და უკეთეს სამწვრთნელო ადგილზე კარიერის გაგრძელება.

2006–2010: კარიერის დასაწყისი და პირველი წარმატება
ბავშვობიდან მოყოლებული კვიტოვამ წარმატებით ითამაშა ახალგაზრდებში, მიაღწია 27-ე ადგილზე 2007 წლის 9 ივლისს. 2007 წელს წყვილების ტურნირზე ბარბორა სტრიცოვასთან ერთად ჩაერთო.

2008 წელს პარიზის ტურნირზე ფინალში დაამარცხა ანაბელ მედინა გარიგესი. მოგვიანებით მან მემფისში დაამარცხა -10-სა და მსოფლიოს მე-8 ნომერი ვინუს უილიამსი.მემფისში. 2008 წელს ფედ კაპის ფინალში დაამარცხა ისრაელელი მოთამაშე შაჰარ პე'ერი და დაეუფლა თავის მე-7 -ს ტიტულს.

2009 წელს ჰობარტის საერთაშორისო ტურნირზე დაამარცხა თანამემამულე ივეტა ბენეშოვა. 2009 წლის აშშ-ის ღია პირველობაზე დაამარცხა მსოფლიოს პირველი ნომერი დინარა საფინა.

2010 წელს ნახევარფინალში გავიდა მემფისის ფიჭური სამხრეთის თასზე, უიმბლდონში კი ნახევარფინალამდე მივიდა, სადაც დამარცხდა წინა წლის ჩემპიონ სერენა უილიამსთან. კვიტოვამ 2010 წლის ბოლოს დაიკავა 34-ე ადგილი მსოფლიო რეიტინგში და გახდა წლის ახალი მოთამაშე.

2012: წარმატების გაგრძელება — ჰოპმანის თასისა და ფედერალური თასის დუბლი
2012 წლის დასაწყისში მოსალოდნელი იყო, რომ კვიტოვა მსოფლიო რეიტინგში პირველი ნომერი გახდებოდა. თავად კვიტოვა აღნიშნავდა, რომ ეს „სასიამოვნო იქნებოდა“, თუმცა მისი პრიორიტეტი იყო რეგულარულად თამაში და ხარისხის გაუმჯობესება. კვიტოვა ბრისბენის ტიტულის დაცვას თავი აარიდა და ამის ნაცვლად მონაწილეობა მიიღო ჰოპმანის თასზე ტომაშ ბერდიხთან ერთად, სადაც ფინალში ფრანგთა გუნდს აჯობა და ტურნირი მოიგო. ამ ღონისძიებაზე მან ყველა ინდივიდუალურ მატჩში გაიმარჯვა, დაამარცხა ცვეტანა პირონკოვა, ბეთანი მეტეკ-სენდსი, კაროლინა ვოზნიაცკი და მარიონ ბარტოლი. სიდნეის საერთაშორისო ტურნირზე კვიტოვა ნახევარფინალში დამარცხდა ლი ნას წინააღმდეგ. იმ შემთხვევაში, თუ ის ამ ტურნირის მოგებას შეძლებდა, მსოფლიო რეიტინგში პირველი ნომერი გახდებოდა. მიუხედავად ამისა, ნახევარფინალში მისვლით მან გაზარდა მისი კარიერაში ყველაზე ხანგრძლივი გამარჯვებათა სერია 14 მატჩამდე, რომელიც დაიწყო წინა წლის ოქტომბერში ლინცში ტიტულის მოპოვებით.

ავსტრალიის ღია პირველობაზე, სადაც კვიტოვა მეორე ნომრად იყო განთესილი და ტურნირის ფავორიტად ითვლებოდა, მან თანმიმდევრობით დაამარცხა ვერა დუშევინა, კარლა სუარეს ნავარო, მარია კირილენკო და ანა ივანოვიჩი, რის შედეგადაც ზედიზედ მეორედ გავიდა მეოთხედფინალში. ამ ეტაპზე მან სარა ერანი დაამარცხა და ნახევარფინალში გავიდა, სადაც სამ სეტში დამარცხდა მარია შარაპოვასთან.

ფედერალური თასის მატჩებში კვიტოვამ განაგრძო ინდივიდუალური მოგებების ხანგრძლივი სერია, რომელიც დაწყებული ჰქონდა წინა წლის -ზე ტიტულის მოპოვებით, მან ზედიზედ მიაღწია 25 გამარჯვებას. ეს მოიცავდა ოთხ მოგებას გერმანიისა და იტალიის წინააღმდეგ საწყის რაუნდსა და ნახევარფინალში. მან დაამარცხა გერმანელი იულია გორგესი და საბინე ლისიკი, ასევე იტალიელი ფრანჩესკა სკიავონე და სარა ერანი.

 -ის ტურნირზე კვიტოვა მესამე რაუნდში დამარცხდა კრისტინა მაკჰეილთან სამ სეტში. მაიამის ტურნირზე მეორე რაუნდში გავიდა და დამარცხდა ვინუს უილიამსთან სამ სეტში. მომდევნო თვეში, შტუტგარტში, მან დაამარცხა სკიავონე და ანჯელიკ კერბერი ნახევარფინალში გასასვლელად, თუმცა სამ სეტში დამარცხდა შარაპოვასთან, რითაც დაასრულა მისი 27 მატჩიანი უწყვეტი მოგებების სერია შიდა კორტზე.

კვიტოვამ 2012 წლის ბალახის კორტის სეზონი ისტბორნში დაიწყო, სადაც მეორე რაუნდში ეკატერინა მაკაროვასთან დამარცხდა. უიმბლდონის მეოთხე ნომრად განთესილმა კვიტოვამ აკგულ ამანმურადოვა, ელენა ბალტაჩა და ვარვარა ლეპჩენკო დაამარცხა და მეოთხე რაუნდში გავიდა. შემდეგ მან სკიავონე დაამარცხა და მეოთხედფინალში გავიდა, მაგრამ მოქმედი ჩემპიონის ასპარეზობა დასრულდა მას შემდეგ, რაც ოთხგზის და შემდგომში ჩემპიონ სერენა უილიამსთან ორ სეტში დამარცხდა. უიმბლდონის შემდეგ კვიტოვა რეიტინგის პირველი ხუთეულიდან გამოეთიშა.

კვიტოვამ ლონდონის ზაფხულის ოლიმპიურ თამაშებზე იასპარეზა, სადაც პირველად გამოჩნდა ერთეულთა დისციპლინაში. მეექვსე ნომრად განთესილმა მან პირველ ორ რაუნდში კატერინა ბონდარენკო და პენგ შუაი დაამარცხა, ორივე ორ სეტში. შემდეგ მან ფლავია პენეტაც დაამარცხა და მეოთხედფინალში გავიდა. იქ კირილენკოსთან ორ სეტში დამარცხდა.

2013: არასტაბილური დასაწყისი და სეზონის ბოლოს აღმასვლა
2013 წელი პეტრა კვიტოვასთვის არასტაბილური იყო — სეზონი სუსტად დაიწყო, თუმცა წლის ბოლოს თამაში შესამჩნევად გააუმჯობესა.

წლის დასაწყისში ის ტურნირებს ადრეულ ეტაპზე ეთიშებოდა. ასე მოხდა ბრიზბენში, სიდნეიში და ავსტრალიის ღია პირველობაზე. მიუხედავად ამისა, ფედერაციის თასზე მნიშვნელოვანი გამარჯვებები მაინც მოიპოვა და ჩეხეთის ნაკრებს ნახევარფინალში გასვლაში დაეხმარა.

სიტუაცია შეიცვალა დუბაიში, სადაც კვიტოვამ ბრწყინვალედ ითამაშა და კარიერის მე-10 ტიტული მოიგო. მანდ დაამარცხა ისეთი ძლიერი მეტოქეები, როგორებიც არიან ანა ივანოვიჩი და კაროლინა ვოზნიაცკი. ამის შემდეგაც ჰქონდა კარგი გამოსვლები, თუმცა სტაბილურობა მაინც აკლდა.

თიხის საფარზე სეზონი ნაკლებად წარმატებული აღმოჩნდა — ფინალში მარცხი კატოვიცეში და რამდენიმე ადრეული გამოვარდნა. როლან გაროსი-ზეც მესამე წრეში შეჩერდა.

ბალახის სეზონზე უიმბლდონი-ს მეოთხედფინალამდე მივიდა, თუმცა იქ დამარცხდა. ზაფხულის ტურნირებზე კვლავ არასტაბილურად ითამაშა, დაკარგა ტიტულები და დროებით მსოფლიო ათეულსაც ჩამოსცდა.

2013 წლის სეზონის გადამწყვეტი ეტაპი აზიაში დადგა: ტოკიოში კვიტოვამ ტიტული მოიგო, ნახევარფინალში გავიდა პეკინში და საბოლოოდ წლის შემაჯამებელ ტურნირზეც მოხვდა. სეზონი მსოფლიო რეიტინგის მე-6 ადგილზე დაასრულა და სპორტსმენის კარგი ქცევისთვის სპეციალური ჯილდოც გადაეცა.

საბოლოო ჯამში 2013 წელი კვიტოვასთვის წინააღმდეგობებით იყო სავსე, თუმცა ძლიერი ფინიში მის მაღალ კლასს კიდევ ერთხელ უსვამდა ხაზს.

2014: მეორე უიმბლდონის ტიტული და ფედერაციის თასის ტრიპლეტი
პეტრა კვიტოვამ 2014 წელი ჰოპმანის თასზე თამაშით დაიწყო, სადაც მისი პარტნიორი იყო რადეკ შტეპანეკი. ამ ტურნირზე მან ყველა ინდივიდუალური მატჩი მოიგო, თუმცა წყვილი ფინალში ვერ გავიდა და ჯგუფში მეორე ადგილი დაიკავა, საბოლოოდ ჩემპიონი საფრანგეთი გახდა.

სიდნეის ტურნირზე კვიტოვამ ნახევარფინალამდე მიაღწია, დაამარცხა ქრისტინა მაკჰეილი და ლუციე შაფარჟოვა, თუმცა მოულოდნელად წააგო ცვეტანა პირონკოვასთან. ავსტრალიის ღია ჩემპიონატზე კი პირველივე წრეში დამარცხდა ლუქსიკა კუმხუმთან — ეს მისი პირველი მსგავსი მარცხი იყო 2011 წლის შემდეგ.

კვიტოვა უნდა გამოსულიყო „სუეცის ღია პირველობაზე“, მაგრამ სუნთქვის პრობლემის გამო სტარტამდე მოხსნა ტურნირიდან. ამავე მიზეზით ვერ დაეხმარა ჩეხეთს ფედერაციის თასის პირველ რაუნდში ესპანეთის წინააღმდეგ.

კატარის ღია პირველობაზე მესამე ნომრად განთესილმა კვიტოვამ რთულ სამსეტიან მატჩებში დაამარცხა ვინუს უილიამსი და ლუსი შაფაროვა, რის შედეგადაც მეოთხედფინალში გავიდა, სადაც ელენა იანკოვიჩთან ორ სეტში დამარცხდა.

კვიტოვამ 2014 წლის დუბაის ჩემპიონატზე ტიტულის დაცვა ვერ შეძლო — სტარტზევე კარლა სუარეს ნავაროსთან წააგო.

ინდიან უელსზე მერვე ნომრად განთესილმა მოიგო კოკო ვანდევეგესა და სვეტლანა კუზნეცოვასთან, მაგრამ მერვედფინალში დომინიკა ციბულკოვასთან დამარცხდა.

მაიამიში კვლავ მერვე ნომერი იყო — დაამარცხა პაულა ორმაეჩეა, დონა ვეკიჩი და ანა ივანოვიჩი, ამ ტურნირზე პირველად მიაღწია მეოთხედფინალს, სადაც მარია შარაპოვასთან ორ სეტში წააგო.

ამ წლის ბალახის კორტების სეზონში კვიტოვამ ისტბურნში ითამაშა — მეოთხედფინალამდე მივიდა, მაგრამ მყესის ტრავმის გამო შეწყვიტა ასპარეზობა. უიმბლდონზე მეექვსე ნომრად განთესილმა თავდაჯერებით დაამარცხა ანდრეა ჰლავაჩკოვა და მონა ბარტელი. მესამე წრეში ვინუს უილიამსთან თითქმის დამარცხდა (ორი ქულაც აკლდა წაგებამდე), თუმცა მაინც მოიგო სამ სეტში. შემდეგ პენ შუაი გაანეიტრალა, ხოლო ჩეხ მეტოქეებს — ბარბორა ზაჰლავოვა-სტრიცოვასა და ლუსი შაფაროვას — იოლად მოუგო და ფინალში გავიდა. ფინალში ეჟენი ბუშარი ორ სეტში დაამარცხა და მეორე გრანდ სლემის ტიტული მოიგო. ამ გამარჯვებით მსოფლიო რეიტინგში მეოთხე ადგილზე დაწინაურდა და 2012 წლის შემდეგ პირველად დაბრუნდა ტოპ-5-ში.

2015: სტაბილური რეიტინგი და მონონუკლეოზის მკურნალობა
კვიტოვამ 2015 წელი ჩინეთის ქალაქ შენჭენში გამართულ ტურნირზე, მეორე ნომრად განთესილმა დაიწყო, სადაც ნახევარფინალში მერვე ნომრად განთესილ ტიმეა ბაჩინსკისთან დამარცხდა. შემდეგ ის სიდნეიში მეორე ნომრად იყო განთესილი და პირველი წრე გამოტოვა. მეორე წრეში პენგ შუაი დაამარცხა, ხოლო მეოთხედფინალში იარმილა გაიდოშოვა. გასული წლის ნახევარფინალის განმეორებით მატჩში კვიტოვამ რევანში აიღო ცვეტანა პირონკოვასთან, შემდეგ კი ფინალში თანამემამულე კაროლინა პლიშკოვა დაამარცხა და წლის პირველი, კარიერაში კი მე-15 ტიტული მოიპოვა.

ავსტრალიის ღია პირველობაზე მეოთხე ნომრად განთესილი კვიტოვა მესამე წრეში მოულოდნელად მედისონ კიზთან დამარცხდა ორ სეტში. ამის შემდეგ დუბაისა და დოჰას ტურნირებზე კარლა სუარეს ნავაროსთან წააგო. გადაღლილობის გამო მან მონაწილეობა მოიხსნა ინდიან-უელსისა და მაიამის ტურნირებიდან. ექვსკვირიანი პაუზის შემდეგ დაბრუნდა ფედერაციის თასის ნახევარფინალში, სადაც ჩეხეთი საფრანგეთს შეხვდა. კვიტოვამ ორივე მატჩი მარტივად მოიგო — დაამარცხა კრისტინა მლადენოვიჩი და კაროლინ გარსია, რის შედეგადაც ჩეხეთის ნაკრები ხუთ წელიწადში მეოთხედ გავიდა ფინალში.

შტუტგარტში პირველივე მატჩში მედისონ ბრენგლთან მარცხის შემდეგ, კვიტოვამ მადრიდში შესანიშნავად იასპარეზა — ოლგა გოვორცოვა, კოკო ვანდევეი და ანასტასია პავლიუჩენკოვა დაამარცხა და მეოთხედფინალში გავიდა. შემდეგ ირინა-კამელია ბეგუს ორ სეტში მოუგო და ნახევარფინალში მსოფლიოს პირველ ნომერ სერენა უილიამსს შეხვდა. მანამდე ხუთჯერ წაგებული ჰქონდა უილიამსთან, თუმცა ამჯერად სენსაცია მოახდინა და ორ სეტში გაიმარჯვა, რითაც მადრიდის ტურნირის ფინალში მეორედ გავიდა. ამ გამარჯვებამ უილიამსის 27-მატჩიანი გამარჯვებების სერიაც დაასრულა. ფინალში კვიტოვამ სვეტლანა კუზნეცოვა დამაჯერებლად დაამარცხა და კარიერაში მე-16 ტიტული მოიპოვა.

2015 წელს რომში კიდევ ერთხელ გავიდა მეოთხედფინალში, თუმცა ისევ სუარეს ნავაროსთან დამარცხდა — უკვე მესამედ იმ წელს. საფრანგეთის ღია პირველობაზე მეოთხე ნომრად განთესილმა მარინა ერაკოვიჩი, სილვია სოლერ ესპინოსა და ბეგუ დაამარცხა და მეოთხე წრეში გავიდა. უიმბლდონზე ბაჩინსკისთან დამარცხდა სამ სეტში. მიუხედავად ამისა, ტურნირის დასრულების შემდეგ კვიტოვა მსოფლიოს მეორე ნომრად აღზევდა — პირველად 2012 წლის თებერვლის შემდეგ.

ბალახის საფარზე სეზონი უიმბლდონზე დაიწყო, რადგან ავადმყოფობის გამო ისტბორნიდან ჩაეხსნა. მოქმედი ჩემპიონისა და მეორე ნომრის სტატუსით, პირველ წრეში კიკი ბერტენსი მხოლოდ 35 წუთში დაამარცხა და საკუთარ ჩაწოდებაზე მხოლოდ ერთი ქულა დათმო — ორმაგი შეცდომის შედეგად. მეორე წრეში კურუმი ნარას ორ სეტში მოუგო და მესამე წრეში ელენა იანკოვიჩს შეხვდა. მიუხედავად იმისა, რომ კვითოვა სეტითა და ბრეიკით წინ იყო, საბოლოოდ სამ სეტში დამარცხდა და ტურნირს გამოეთიშა.

აგვისტოში გაირკვა, რომ კვიტოვას მონონუკლეოზი (“ჯირკვლოვანი ცხელება”) ჰქონდა, რომელიც გაზაფხულზე გადაიტანა, თუმცა თამაშის უფლება მაინც მისცეს. აშშ-ის ღია სერიის ფარგლებში ტორონტოსა და ცინცინატიში პირველივე მატჩები წააგო. კონექტიკუტის ტურნირზე, სადაც მოქმედი ჩემპიონი იყო, მეორე ნომრად განთესილმა პირველი წრე გამოტოვა და ნახევარფინალამდე მიაღწია — დაამარცხა კიზი და აგნეშკა რადვანსკა. შემდეგ კაროლინა ვოზნიაცკის ორ სეტში სძლია და ზედიზედ მეოთხედ გავიდა ამ ტურნირის ფინალში, სადაც ლუციე შაფაროვას სამ სეტში მოუგო და კარიერაში მე-17 ტიტული მოიპოვა. ამ გამარჯვებით პირველად შეძლო ტიტულის დაცვაც.

აშშ-ის ღია პირველობაზე მეხუთე ნომრად განთესილმა კვიტოვამ ლაურა ზიგემუნდი, უაილდქარდით მონაწილე ნიკოლ გიბსი და ანა კაროლინა შმიდლოვა ორ სეტში დაამარცხა და მეოთხე წრეში გავიდა. შემდეგ იოჰანა კონტა დაამარცხა და პირველად კარიერაში ამ ტურნირის მეოთხედფინალში მოხვდა, რითაც ყველა გრანდ სლემზე მინიმუმ მეოთხედფინალში გასვლის მიღწევაც შეასრულა. თუმცა აქ უკვე ფლავია პენეტასთან სამ სეტში დამარცხდა.

აზიურ ტურნე კვიტოვასთვის წარუმატებელი აღმოჩნდა — ის ტურნირებს უხანსა და პეკინში ადრეულ ეტაპზე გამოეთიშა. მიუხედავად ამისა, 14 ოქტომბერს -ის ფინალურ ტურნირზე კვალიფიკაცია მოიპოვა. მეოთხე ნომრად განთესილმა ჯგუფში ანჟელიკ კერბერთან და გარბინიე მუგურუსასთან წააგო, თუმცა შაფარჟოვას მოუგო და ნახევარფინალში გავიდა. იქ მარია შარაპოვა ორ სეტში დაამარცხა და ტურნირის ფინალში მეორედ გააღწია. აღსანიშნავია, რომ ეს იყო პირველი შემთხვევა, როცა ჯგუფურ ეტაპზე უარყოფითი ბალანსის მქონე ორი მოთამაშე ფინალში შეხვდა. ფინალში კი კვიტოვა რადვანსკასთან სამ სეტში დამარცხდა.

კვიტოვამ წელი მსოფლიოს მეექვსე ნომრად დაასრულა. ფედერაციის თასის ფინალშიც ითამაშა, სადაც ერთ შეხვედრაში მოიგო და ერთში დამარცხდა, თუმცა ჩეხეთის ნაკრებმა საბოლოოდ გადამწყვეტი წყვილების მატჩის მოგებით ტიტული დაიცვა. იმავე წელს კვიტოვამ ზედიზედ მესამედ მიიღო კარენ კრანცკეს სპორტული სამართლიანობის ჯილდო.

2016: ოლიმპიური ბრინჯაოსა და ფედერაციის თასის კვინტეტი
კვიტოვასთვის 2016 წელი, გასტროინტესტინური ავადმყოფობის გამო, ნელი სტარტით დაიწყო რის შედეგადაც წლის პირველ ორ თვეში მთავარ ბადეში 2-4 ბალანსი ჰქონდა, ავსტრალიის ღია პირველობაზე დაამარცხა ლუკსიკა კუმქუმი და მოგვიანებით დოჰაში ბარბორა სტრიცოვა. ავსტრალიის ღია პირველობის შემდეგ მისი და მწვრთნელ დავიდ კოტიზას გზები გაიყო.

გაზაფხულზე ფორმა ნაწილობრივ დაიბრუნა, თუმცა სტაბილურობა აკლდა. თიხის სეზონზე ახალი მწვრთნელი ფრანტიშეკ ჩერმაკი აიყვანა, მაგრამ მაინც უკან დაიხია რეიტინგში და ტოპ-10 დატოვა. საფრანგეთის ღია პირველობაზე მოულოდნელად დამარცხდა მესამე რაუნდში.

ბალახის სეზონიც სუსტი გამოდგა, უიმბლდონზე კი მეორე წრეში გამოეთიშა.

სეზონის მთავარი მიღწევა რიოს ოლიმპიადაზე მოვიდა — კვიტოვამ ბრინჯაოს მედალი მოიპოვა, რაც მისი პირველი ოლიმპიური ჯილდო გახდა.

შემოდგომაზე ფორმა მნიშვნელოვნად გააუმჯობესა: ვუჰანის ტურნირი მოიგო და 13-თვიანი უტიტულო პერიოდი დაასრულა. მოგვიანებით მოიგო -იც.

სეზონი დაასრულა მსოფლიოს მე-11 ნომრად და მნიშვნელოვანი წვლილი შეიტანა ჩეხეთის ნაკრების -ის გამარჯვებაში, რაც მისი კარიერის მეხუთე ტიტული იყო ამ ტურნირზე. ასევე ზედიზედ მეოთხედ მიიღო -ის სპორტსმენობის ჯილდო.

2017: დაბრუნება დანით თავდასხმის შემდეგ და ტოპ-20-დან გასვლა
2016 წლის დასვენების პერიოდში, 2017 წლის მოსამზადებელ პერიოდში, პეტრა კვიტოვამ ახალ მწვრთნელად ირჟი ვანეკი დაასახელა. თუმცა, მისი გეგმები მნიშვნელოვნად შეიცვალა, როდესაც ჩეხეთში არდადეგების დროს, საკუთარ სახლში იარაღით შეიარაღებული მძარცველის თავდ დაესხა და ჩოგბურთელი დანით დაჭრა. ინციდენტისას მან მიიღო ჭრილობები თავის ძლიერ მარცხენა ხელზე, რამაც მყესებისა და ნერვების დაზიანება გამოიწვია.თავდაპირველად მას ექვსთვიანი პაუზა ელოდებოდა.

მაისის ბოლოს კვიტოვამ განაცხადა, რომ მოედანს დაგეგმილზე ერთი თვით ადრე, საფრანგეთის ღია პირველობაზე დაუბრუნდებოდა. პარიზში დაბრუნება მან გამარჯვებით დაიწყო ამერიკელ ჯულია ბოსერაპთან პირველ წრეში. თუმცა, მომდევნო ეტაპზე სამ სეტში დამარცხდა ბეთანი მატეკ-სენდსთან.

მიწის სეზონი კვიტოვამ დაიწყო ბირმინგემის კლასიკურ ტურნი, სადაც დაამარცხა ტერეზა სმიტკოვა და ნაომი ბროუდი, რითაც 2017 წელს პირველი მეოთხედფინალში გასვლის უფლება მოიპოვა — და ეს პირველად გააკეთა ბალახის საფარზე 2014 წლის უიმბლდონის შემდეგ. შემდეგ მან დაამარცხა მეხუთე ნომერი კრისტინა მლადენოვიჩი, ხოლო ნახევარფინალში გავიდა ლუციე შაფარჟოვას დამარცხებით. ფინალში კი სამ სეტში აჯობა ეშლიუ ბარტის და კარიერაში მე-20 ტიტული მოიპოვა.

მოგვიანებით უიმბლდონის მეორე წრეში ზედიზედ მეორე მარცხი განიცადა, ამჯერად მედისონ ბრენგლისთან სამ სეტში.აშშ-ის ღია სერიის პერიოდში, კვიტოვამ სტენფორდში მეოთხედფინალამდე მიაღწია, შემდეგ ტორონტოსა და ცინცინატში ადრეულ ეტაპებზე დამარცხდა, ორივეჯერ აღზევებული სლოან სტივენსის წინააღმდეგ. შემდეგ კი ნიუ-ჰეივენში პირველივე წრეში დამარცხდა ჟანგ შუაისთან.

აშშ-ის ღია პირველობაზე ძლიერი დაბრუნება გამოუვიდა — დაამარცხა ელენა იანკოვიჩი, ალიზე კორნე და მე-18 ნომერი კაროლინ გარსია და მეოთხე წრეში გავიდა. იქ კი სენსაციურად დაამარცხა მესამე ნომერი გარინიე მუგურუსა და მეათედ გავიდა დიდი სლემის მეოთხედფინალში, სადაც სამ სეტში დამარცხდა მეცხრე ნომერ ვენუს უილიამსთან.

აზიური ტურნე კვიტოვამ უხანში დაიწყო, სადაც მოქმედი ჩემპიონი იყო და პირველივე მატჩში ადგილობრივ პენგ შუაის დაუპირისპირდა. სამსაათნახევრიანი ეპიკური შეხვედრის შემდეგ დამარცხდა. შემდეგ ჩინეთის ღია პირველობაზე დაამარცხა კრისტინა პლიშკოვა და ვარვარა ლეპჩენკო, შემდეგ კი მესამე წრეში აჯობა მეხუთე ნომერს კაროლინ ვოზნიაცკის. მეოთხედფინალში კი დაამარცხა ბარბორა სტრიცოვა, მაგრამ ნახევარფინალში წააგო მომავალ ჩემპიონ კაროლინ გარსიასთან.

ამ მარცხის შედეგად, პირველად 2010 წლის შემდეგ, კვიტოვამ სეზონში ვერც ერთი დიდი 5 ტიტული ვერ მოიგო. შემდეგ კი ტიანძინის ტურნირზე პირველ წრეში დამარცხდა ჟუ ლინთან.

შედეგად, როგორც მოქმედმა ჩემპიონმა, ვერ მოახერხა -ზე გასვლა და პირველად 2011 წლის იანვრის შემდეგ ტოპ-20 რეიტინგს მიღმა აღმოჩნდა. სეზონი მან მსოფლიოს 29-ე ნომრად დაასრულა. მიუხედავად ამისა, კვიტოვამ ზედიზედ მეხუთედ და საერთო ჯამში მეექვსედ მიიღო კარენ კრაცკეს ჯილდო პატივისცემის ჯილდო.

2018: ხუთი ტიტული და დაბრუნება ტოპ-5-ში
პეტრა კვიტოვამ 2018 წელი სიდნეიში დაიწყო, სადაც იგი განუთესელი იყო, ეს პირველად მოხდა 2010 წლის კრემლის თასის შემდეგ. ამის მიზეზი იყო ის, რომ წინა კვირას ბრიზბენის საერთაშორისო ტურნირიდან, ვირუსული ინფექციის გამო ჩახსნა მოუწია. სიდნეიში მან მეორე წრეში კამილა ჯორჯისთან წააგო. ავსტრალიის ღია პირველობაზე პირველივე წრეში დამარცხდა ანდრეა პეტკოვიჩთან სამ სეტში, მიუხედავად იმისა, რომ მატჩის დახურვა ორჯერ შეეძლო საკუთარ სერვზე.

თუმცა მალევე მოახერხა დაბრუნება და მოიგო სანქტ-პეტერბურგის ქალთა თასი. ფინალამდე მან დაამარცხა ელენა ვესნინა, ირინა-კამელია ბეგუ, ელენა ოსტაპენკო და ჯულია გერჟესი. ფინალში კი კრისტინა მლადენოვიჩი დაამარცხა დომინანტური თამაშით და კარიერაში 21-ე ტიტული მოიპოვა — ამასთან გახდა პირველი ცაცია ჩოგბურთელი, რომელმაც რუსეთში ერთეულთა განრიგის ტიტული მოიგო.

წარმატებული ასპარეზობა მან გააგრძელა კატარის ღია პირველობაზე, სადაც დაამარცხა ჩაღლა ბიუქაქჩაი, აგნეშკა რადვანსკა და ელინა სვიტოლინა. შემდეგ მეოთხედფინალში ჯორჟესის მოგების შემდეგ (მოწინააღმდეგის უარის გამო) დაამარცხა მსოფლიოს პირველი ნომერი კაროლინა ვოზნიაცკი სამ სეტში. ფინალში კი გარინიე მუგურუსა დაამარცხა და კარიერაში 22-ე ტიტული მოიგო — რაც მას ტოპ-10-ში დაბრუნების გარანტიაც იყო, პირველად 2016 წლის ივნისის შემდეგ.

ინდიან უელსზე მან 14-მატჩიანი მოგებათა სერია გააგრძელა, თუმცა შემდეგ ეტაპზე ახალგაზრდა ამერიკელ ამანდა ანისიმოვასთან დამარცხდა.

შემდეგ მაიამის ღია პირველობაზე მეოთხე წრემდე მივიდა, სადაც იელენა ოსტაპენკოსთან დამარცხდა.

თიხის სეზონი დაიწყო ჩარლსტონში, სადაც პირველივე მატჩში დამარცხდა კრისტინა პლიშკოვასთან — ეს იყო მისი პირველი მარცხი ჩეხ მოთამაშესთან 2012 წლის შემდეგ.

შემდეგ ფედერაციის თასის ნახევარფინალში, გერმანიის წინააღმდეგ, დაამარცხა როგორც ჯორჟესი, ისე ანჟელიკ კერბერი, რითაც ჩეხეთი ფინალში გაიყვანა — მეექვსედ ბოლო რვა წელიწადში.

შემდეგ შტუტგარტის ტურნირზე პირველივე წრეში დამარცხდა კერბერთან. ამის შემდეგ კი დაიწყო 13-მატჩიანი მოგებების სერია — მოიგო პრაღის ტურნირი, რაც მისი პირველი ტიტული იყო სამშობლოში. ფინალში დაამარცხა მიჰაელა ბუზარნესკუ და კარიერაში 23-ე ტიტული მოიპოვა.

2019: ავსტრალიის ღია პირველობის ფინალი და ტრავმებთან ბრძოლა
კვიტოვამ 2019 წლის სეზონი ბრიზბენში დაიწყო. მან პირველ წრეში დანიელ კოლინზი სამ საათზე მეტხნიან მატჩში დაამარცხა, თუმცა მეორე წრეში ანეტ კონტავეიტთან დამარცხდა.

შემდეგ მან კარიერაში მეორედ მოიგო სიდნეის საერთაშორისო ტურნირი. ფინალამდე გზაზე მან არინა საბალენკა და სე შუვეი დაამარცხა და პირველად 2015 წლის შემდეგ ავსტრალიის მიწაზე გავიდა მეოთხედფინალში. იქ მან მოქმედ ჩემპიონ ანჟელიკ კერბერს სძლია, შემდეგ კი ალექსანდრა სასნოვიჩს მოუგო და ფინალში გავიდა. ფინალში მან ერთი სეტის წაგების შემდეგ ეშლი ბარტი დაამარცხა და კარიერაში 26-ე ტიტული მოიპოვა.

როგორც 2019 წლის ავსტრალიის ღია პირველობის მერვე ნომრად განთესილმა მოთამაშემ, კვიტოვამ მეოთხედფინალამდე სეტის წაუგებლად მიაღწია და გზად დაამარცხა მაგდალენა რიბარიკოვა, ირინა-კამელია ბეგუ, ბელინდა ბენჩიჩი და ამანდა ანისიმოვა. ბენჩიჩთან გამარჯვებამ მას საშუალება მისცა, პირველად 2012 წლის შემდეგ ტურნირის მეორე კვირაში გადასულიყო, ხოლო დიდი სლემის ტურნირებზე — პირველად 2015 წლის საფრანგეთის ღია პირველობის შემდეგ, აშშ-ის ღია პირველობის გარეთ. მეოთხედფინალში მან ბარტი ორ სეტში დაამარცხა, შემდეგ კი ასევე ორ სეტში მოუგო კოლინზს და პირველად 2014 წლის შემდეგ დიდი სლემის ფინალში გავიდა, თანაც პირველად მოახერხა ეს უიმბლდონის გარდა ტურნირებში. ფინალში მისი მეტოქე მეოთხე ნომრად განთესილი ნაომი ოსაკა იყო, ამ მატჩში სასწორზე მსოფლიოს პირველი ჩოგნის სტატუსიც იდო. პირველი სეტის ტაი-ბრეიკის წაგების შემდეგ კვიტოვამ მეორე სეტში შთამბეჭდავი დაბრუნება მოახერხა, მიუხედავად იმისა, რომ საკუთარ მოწოდებაზე სამი ჩემპიონობის ქულა გადაარჩინა. შემდეგ მან ზედიზედ ოთხი გეიმი მოიგო და სეტი თავის სასარგებლოდ დაასრულა. თუმცა, ოსაკამ საბოლოო სეტში ინიციატივა დაიბრუნა, ადრეულად აიღო კვიტოვას მოწოდება და საბოლოოდ გაიმარჯვა. მიუხედავად ამისა, ტურნირის დასრულების შემდეგ კვიტოვა პირველად 2015 წლის ივნისის შემდეგ მსოფლიოს №2 ჩოგანი გახდა.

ამ წაგებიდან მომდევნო კვირაში კვიტოვამ სანკტ-პეტერბურგის ტურნირზე ითამაშა, სადაც მოქმედი ჩემპიონი იყო. პირველ მატჩში მან ვიქტორია აზარენკა დაამარცხა და მეოთხედფინალში გავიდა, სადაც დონა ვეკიჩთან დამარცხდა.

2019 წლის დუბაის ჩოგბურთის ჩემპიონატზე კვიტოვამ 2013 წლის შემდეგ პირველად შეძლო ზედიზედ რამდენიმე გამარჯვების მოპოვება — მან სამ სეტში დაამარცხა კატერჟინა სინიოკოვა და ჯენიფერ ბრედი, რითაც მეოთხედფინალში გავიდა. ამ ეტაპზე ორ სეტში სძლია ვიქტორია კუჟმოვას. ნახევარფინალში მან მძიმე ბრძოლაში აჯობა სე შუვეის და ფინალში გავიდა, სადაც სამ სეტში დამარცხდა ბენჩიჩთან. ეს მარცხი პირველი შემთხვევა იყო 2013 წლის შემდეგ, როდესაც კვიტოვამ ზედიზედ ორი ფინალი წააგო.

შემდეგ მან წააგო თავისი პირველი მატჩი 2019 წლის ინდიან უელსის ღია პირველობაზე, სადაც ვინუს უილიამსთან დაძაბულ სამ სეტიან ბრძოლაში დამარცხდა.

ამის შემდეგ მან იასპარეზა 2019 წლის მაიამის ღია პირველობაზე, სადაც მესამე ნომრად იყო განთესილი. მან დაამარცხა მარია საკარი, 26-ე ნომრად განთესილი დონა ვეკიჩი, 19-ე ნომრად განთესილი კაროლინ გარსია და ტურნირზე მეორე მეოთხედფინალში გავიდა. იქ კი სამ სეტში დამარცხდა 12-ე ნომრად განთესილ ეშლი ბარტისთან.

კვიტოვამ თიხის საფარის სეზონი 2019 წლის პორშეს ჩოგბურთის გრან-პრიზე შტუტგარტში დაიწყო, სადაც გახდა პირველი მოთამაშე, რომელმაც 2019 წელს ორი ტიტული მოიგო. მესამე ნომრად განთესილმა ჩეხმა დაამარცხა გრიტ მინენი, მეშვიდე ნომრად განთესილი ანასტასია სევასტოვა და მეექვსე ნომრად განთესილი კიკი ბერტენსი ფინალამდე გზაზე, სადაც მან ანეტ კონტავეიტი ორ სეტში დაამარცხა და კარიერაში 27-ე ტიტული მოიპოვა.

ის იყო მოქმედი ჩემპიონი 2019 წლის მადრიდის ღია პირველობაზე და მეოთხედფინალამდე მივიდა, სადაც კიკი ბერტენსთან წააგო, გასული წლის ფინალის რემატჩში, ორ სეტში. 2019 წლის იტალიის ღია პირველობაზე კვიტოვა მესამე რაუნდში მარია საკარის შეხვდა, მაგრამ გადამწყვეტ სეტში მუხლის ტრავმის გამო მატჩი შეწყვიტა და დამარცხდა.

შემდეგ ის გამოეთიშა საფრანგეთის ღია პირველობას მკლავის ტრავმის გამო, რითაც მისი თიხის სეზონი ნახევარ გზაზე დასრულდა. ექვსკვირიანი შესვენების შემდეგ დაბრუნებულმა კვიტოვამ 2019 წლის უიმბლდონზე მეოთხე რაუნდამდე მიაღწია, რაც მისთვის 2014 წლის ტიტულის შემდეგ პირველი ასეთი შედეგი იყო. იქ კი სამ სეტში დამარცხდა იოჰანა კონტასთან.

ამის შემდეგ მან აშშ-ის ღია პირველობის მეორე რაუნდში ანდრეა პეტკოვიჩთან წააგო, რაც მისი ყველაზე ადრეული მარცხი იყო ამ ტურნირზე 2011 წლის შემდეგ. თუმცა კვიტოვამ კარგი შედეგებით დაბრუნება შეძლო აზიის ტურნეებში. 2019 წლის უხანის ღია პირველობაზე მან ნახევარფინალამდე მიაღწია პოლონა ჰერცოგის, სლოუნ სტივენსისა და დაიანა იასტრეიმსკას დამარცხებით, მაგრამ შემდეგ ალისონ რისკესთან წააგო.

შემდეგ კვირას პეკინში მან მეოთხედფინალამდე მიაღწია კრისტინა მლადენოვიჩისა და ბელინდა ბენჩიჩის დამარცხების შემდეგ, მაგრამ იქ მსოფლიო პირველ ნომერ ეშლი ბარტისთან სამ სეტში დამარცხდა.

2019 წლის 7 ოქტომბერს კვიტოვა გახდა 2019 წლის ქალთა ტურნირის მეექვსე კვალიფიკანტი. ის მეექვსე ნომრად იყო განთესილი ტურნირზე, სადაც ის მეშვიდედ იღებდა მონაწილეობას. კვიტოვამ ზედიზედ მეორე წელს ვერ მოიგო ვერცერთი მატჩი — წააგო ნაომი ოსაკასთან, ბელინდა ბენჩიჩთან და ეშლი ბარტისთან, რითაც ჯგუფურ ეტაპზე გამოვარდა. შედეგად, მისი წაგებების სერია ამ ტურნირზე შვიდ მატჩამდე გაიზარდა 2015 წლის ფინალის შემდეგ. ის ასევე გახდა ერთადერთი მოთამაშე ამ ათწლეულში, რომელსაც ორჯერ ჰქონდა მოგების გარეშე გამოსვლა, რაც ადრე მხოლოდ ელენა დემენტიევას ჰქონდა 2004, 2005 და 2006 წლებში.

ამის მიუხედავად კვიტოვამ წლის ბოლოს შეინარჩუნა მსოფლიო რეიტინგში მე-7 ადგილი — და გაუთანაბრდა კაროლინა ვოზნიაცკისა და სერენა უილიამსს ამ ათწლეულის განმავლობაში ტოპ-10 სეზონების რაოდენობით (7 სეზონი).

გარდა ამისა, მან მიიღო კარენ კრანცკეს სპორტულობის ჯილდო ზედიზედ მეშვიდედ, ჯამში მერვედ, რითაც გაუთანაბრდა კიმ კლაისტერსს ყველა დროის რეკორდში.

2020: „დიდი სლემის“ აღმავლობა
კვიტოვამ 2020 წელი ბრიზბენის საერთაშორისო ტურნირზე დაიწყო. მეხუთე ნომრად განთესილმა პირველი სამი გამოსვლიდან ზედიზედ ორი მატჩი მოიგო და დააფიქსირა თავისი საუკეთესო შედეგი 2011 წლის ტიტულის მოგების შემდეგ — გავიდა ნახევარფინალში, სადაც სამ სეტში დამარცხდა მერვე განთესილ მედისონ კიზთან.

შემდეგ მან მეოთხედფინალამდე მიაღწია ავსტრალიის ღია პირველობაზე. ამ ეტაპამდე გაიმარჯვა კატერჟინა სინიაკოვაზე, პაულა ბადოსაზე, 25-ე ნომრად განთესილ ეკატერინე ალექსანდროვაზე და 22-ე ნომრად განთესილ მარია საკკარიზე. ამ შედეგით კვიტოვამ პირველად 2014 წლის უიმბლდონის შემდეგ მოახერხა ზედიზედ ორი დიდი სლემის მეოთხედფინალში გასვლა ერთსა და იმავე ტურნირზე. ასევე, პირველად 2015 წლის შემდეგ მან ზედიზედ ორ სეზონში მიაღწია დიდი სლემის მეოთხედფინალს. თუმცა იქ დამარცხდა მსოფლიოს პირველ ნომერ აშლიგ ბარტისთან ორ სეტში. ეს იყო ზედიზედ მისი მეოთხე მარცხი ავსტრალიელთან და ბარტის პირველი გამარჯვება ტოპ-10 მოთამაშის წინააღმდეგ დიდი სლემების ფარგლებში.

ამის შემდეგ კვიტოვამ სანქტ-პეტერბურგის ტურნირზე მეოთხედფინალს მიაღწია, სადაც პირველ შეხვედრაში სამ სეტში დაამარცხა ალისონ ვან უიტვანკი. ეს იყო პირველი შემთხვევა 2011 წლის შემდეგ კვიტოვასთვის, როცა სეზონის პირველ სამ ტურნირზე მინიმუმ მეოთხედფინალამდე მივიდა. თუმცა შემდეგ შეხვედრაში, ავადმყოფობის გამო, მან უარი განაცხადა თამაშზე ალექსანდროვას წინააღმდეგ.

-19-ის პანდემიის გამო ქალთა ტურის შეჩერებამდე, მისი ბოლო ტურნირი იყო დოჰაში. იქ მერვე განთესილმა კვიტოვამ დაამარცხა კარლა სუარეს ნავარო, ელენა ოსტაპენკო, ონს ჟაბეური და მსოფლიოს პირველი ნომერი ბარტი, რითაც დაასრულა ოთხმატჩიანი წაგების სერია მის წინააღმდეგ. ფინალში კი დამარცხდა მეცხრე ნომრად განთესილ არინა საბალენკასთან, რაც მისი კარიერის მეათე ფინალში წაგება იყო და პირველი შემთხვევა, როცა მან ზედიზედ ორი ფინალი დათმო მთავარ 5 ტურნირზე.

ივლისის ბოლომდე მსოფლიო დონის ტურნირები შეჩერდა. მიუხედავად ტურნირების შეჩერებისა, კვიტოვამ მაისში მონაწილეობა მიიღო ჩეხეთში გამართულ არაოფიციალურ ტურნირში, სადაც დაამარცხა ბარბორა კრეიჩიკოვა, სინიაკოვა და კაროლინა მუხოვა, რის შედეგადაც მოიგო ტიტული.

ივლისში ბერლინის კიდევ ერთ საჩვენებელ ტურნირზე მიაღწია ორ ფინალს — როგორც ბალახის, ასევე თიხის კორტზე, თუმცა ორივე შეხვედრა წააგო: ელინა სვიტოლინასთან და ანასტასია სევასტოვასთან.

აგვისტოში დაბრუნდა ოფიციალურ შეჯიბრებაზე ცინცინატის ტურნირზე მონაწილეობით (რომელიც იმ წელს ნიუ-იორკში გაიმართა) და პირველივე მატჩში დამარცხდა თანამემამულე მარია ბუზკოვასთან.

შემდეგ აშშ-ის ღია პირველობაზე მეოთხე წრემდე მივიდა — მისი დიდი სლემების მეორე კვირაში გადასვლის მე-20 შემთხვევა. თუმცა წააგო სამ სეტში შელბი როჯერსთან, მიუხედავად იმისა, რომ ოთხი მატჩბოლი ჰქონდა.

შემდეგ საფრანგეთის ღია პირველობაზე გაიმეორა საუკეთესო შედეგი — ნახევარფინალში გავიდა, სადაც დაამარცხა ოსიან დოდენი, ჟასმინ პაოლინი, ლეილა ფერნანდესი, ჟანგ შუაი და ლაურა ზიგემუნდი. თუმცა ნახევარფინალში დამარცხდა სოფია კენინთან.
ამ შედეგმა მას დაუბრუნა ადგილი ტოპ-10-ში პირველად ცხრა თვის შემდეგ. კვიტოვამ 2020 სეზონი საფრანგეთის ღია პირველობის შემდეგ დაასრულა. მან სეზონი დაასრულა მსოფლიოს მე-8 პოზიციაზე, რაც მისი მერვე ტოპ-10 წლის შედეგი იყო კარიერაში.

2021: ტიტულები სამი ათწლეულის განმავლობაში და ცუდ ფორმასთან ბრძოლა
პეტრა კვიტოვა-მ 2021 წლის სეზონი დაიწყო იარას ველის კლასიკზე, სადაც ის მეოთხე ნომრად იყო განთესილი. მან პირველ წრეში ორ სეტში დაამარცხა ვინუს უილიამსი, თუმცა შემდეგ ეტაპზე სამ სეტში დამარცხდა მე-14 ნომრად განთესილ ნადია პოდოროსკასთან. შემდეგ, 2021 წლის ავსტრალიის ღია პირველობაზე ის მეცხრე ნომრად იყო განთესილი, თუმცა მეორე წრეში სამ სეტში დამარცხდა სორანა ჩირსტიასთან.

ამ წელს მან იასპარეზა კატარის ტოტალ ღია პირველობაზე დოჰაში, სადაც მეოთხე ნომრად განთესილი პირველ წრეში თავისუფალი იყო. მან დაამარცხა ანასტასია პავლიუჩენკოვა და შემდეგ მეოთხედფინალში აჯობა ანეტ კონტავეიტს სამ სეტში. ნახევარფინალში კი ჯესიკა პეგულას აჯობა და ფინალში გავიდა, სადაც გარბინე მუგურუსა ძალიან დამაჯერებლად დაამარცხა — მხოლოდ სამი გეიმი დათმო და კარიერაში 28-ე ტიტული მოიპოვა. ამ გამარჯვებით კვიტოვა გახდა პირველი ჩოგბურთელი მსოფლიოში (ქალებშიც და კაცებშიც), რომელიც 1990-იან წლებში დაიბადა და ტიტულების მოგება სამ სხვადასხვა ათწლეულში მოახერხა — კარიერის პირველი ტიტულიდან (2009, ჰობარტი) დაწყებული 2021 წლის დოჰათი დამთავრებული.

დუბაის ტენისის ჩემპიონატი მან ბარძაყის ტრავმის გამო პირველივე მატჩში დატოვა. მოგვიანებით, მაიამის ღია პირველობაზე მან მეოთხე წრემდე მიაღწია, სადაც დამარცხდა ელინა სვიტოლინასთან ერთ სეტიდან უპირატესობის მიუხედავად.

თიხის საფარზე სეზონი მან ჩარლსტონში გამოსვლით დაიწყო, სადაც კარიერაში პირველად მოიგო მატჩი მწვანე თიხაზე, თუმცა შემდეგ ეტაპზე დამარცხდა დანკა კოვინიჩთან.

შემდეგ შტუტგარტის პორშეს ტენისის გრან-პრი-ზე მან ნახევარფინალამდე მიაღწია, სადაც მიუხედავად მატჩპოინტების ქონისა, ელინა სვიტოლინასთან დამარცხდა.

მადრიდის ღია პირველობაზე კვიტოვამ მეოთხედფინალამდე ითამაშა, სადაც ეშლი ბარტისთან სამ სეტში დამარცხდა.

რომში გამართულ იტალიის ღია პირველობაზე კვიტოვამ იშვიათი მარცხი განიცადა რეიტინგს მიღმა მყოფ ვერა ზვონარევასთან.

როლან გაროსზე მან პირველი წრე გადალახა რთულ ბრძოლაში, თუმცა ტურნირი ტრავმის გამო დატოვა.

შემდეგ ჩეხმა ჩოგბურთელმა ითამაშა ბად ჰომბურგის ღია პირველობაზე, სადაც ნახევარფინალამდე მიაღწია, ხოლო უიმბლდონის ჩემპიონატზე პირველივე წრეში დამარცხდა.

სეზონის მეორე ნახევარში მან ითამაშა აშშ-ის ღია პირველობაზე, ცინცინატის ღია პირველობაზე, ოსტრავის ღია პირველობაზე და ინდიან უელსის ოსტატთა ტურნირზე, სადაც არაერთი ძლიერი მატჩის მიუხედავად, სტაბილურობა ვერ შეინარჩუნა. სეზონი მან დაასრულა მსოფლიო რეიტინგის 17-ე ნომრად — ეს იყო მისი პირველი დაბრუნება ტოპ 20-ში 2016 წლის შემდეგ.

2022: დასაწყისში სირთულეები, ტოპ 30-დან გავარდნა და დაბრუნება
პეტრა კვიტოვამ 2022 წლის სეზონი ადელაიდში დაიწყო, სადაც განთესილი არ იყო. პირველ წრეში მასპინძელ ავსტრალიელ პრისცილა ჰონს შეხვდა, თუმცა სამ სეტში დამარცხდა. მიუხედავად იმისა, რომ მატჩის მიმდინარეობისას სეტსა და ბრეიკს იგებდა.

შემდეგ სიდნეის ტურნირზე პირველ წრეში არანჩა რუსთან ორი მატჩ-პოინტი გადაარჩინა და გამარჯვება მოიპოვა, თუმცა შემდეგ ეტაპზე ონს ჟაბერთან ორ სეტში დამარცხდა.

ავსტრალიის ღია პირველობაზე კვიტოვა მე-20 ნომრად იყო განთესილი — ეს იყო მისი პირველი გრანდ-სლემური განთესვა დაბალ, 17-24 პოზიციებს შორის. თუმცა, ზედიზედ მეორე წელს სორანა კირსტეასთან დამარცხდა უკვე პირველ წრეში.

მისი წარუმატებელი სერია თებერვალშიც გაგრძელდა. სანკტ-პეტერბურგის ტურნირზე კვიტოვა კარიერაში პირველად დამარცხდა ირინა-კამელია ბეგუსთან. მოგვიანებით, დუბაის ჩემპიონატზე, კამილა ჯორჯისა და მსოფლიოს მეორე ჩოგნის, არინა საბალენკას, დამარცხებით მეოთხედფინალში გავიდა. საბალენკასთან მოგება მისთვის თითქმის ორწლიანი პაუზის შემდეგ ტოპ-10 ჩოგბურთელთან პირველი გამარჯვება იყო. თუმცა მეოთხედფინალში ელენა ოსტაპენკოსთან დრამატულ სამსეტიან შეხვედრაში დამარცხდა, მიუხედავად იმისა, რომ ორჯერ მატჩზე აწოდებდა და მატჩ-პოინტიც ჰქონდა.

შემდეგ კვირას, დოჰას ტურნირზე, მოქმედმა ჩემპიონმა მეორე წრეში ელის მერტენსთან მაჯის ტრავმის გამო მატჩი შეწყვიტა. შედეგად, კვიტოვა პირველად 2011 წლის იანვრის შემდეგ მსოფლიო რეიტინგის ტოპ 30-ს მიღმა აღმოჩნდა.

ინდიან-უელსზე მარია საკარისთან მესამე წრეში მარცხის შემდეგ, კვიტოვამ ბოლო ექვს თვეში საუკეთესო შედეგი მაიამის ტურნირზე აჩვენა. მან კლარა ბურელი, ლორენ დევისი და ვერონიკა კუდერმეტოვა დაამარცხა და მეოთხედფინალში გავიდა, სადაც მომავალ მსოფლიო ნომერ პირველს, იგა შვიონტეკს, ორ სეტში დაუთმო მოგება.

თიხის საფარზე სეზონი კვიტოვამ წარუმატებლად დაიწყო — ჩარლსტონსა და შტუტგარტში პირველივე წრეში გამოვარდა. ჩარლსტონში მან ტრავმის გამო მატჩი შეწყვიტა. მადრიდში ჯილ ტაიხმანთან პირველივე შეხვედრაში მარცხმა მისი წაგებების სერია ოთხ მატჩამდე გაზარდა — მსგავსი ცუდი მონაკვეთი მას 2019 წლის შემდეგ არ ჰქონია. მადრიდის შემდეგ კვიტოვა მსოფლიო რეიტინგში 34-ე ადგილზე დაქვეითდა — ეს მისი ყველაზე ცუდი მაჩვენებელი იყო 2011 წლის შემდეგ.

საფრანგეთის ღია პირველობაზე პეტრა კვიტოვამ სეზონში თიხაზე პირველი გამარჯვება მოიპოვა, როცა უნგრელი ანა ბონდარი დაამარცხა და როლან გაროსზე მე-30 მოგება იზეიმა. თუმცა შემდეგ წრეში დარია სავილთან ორ სეტში დამარცხდა.

ბალახის სეზონი კვიტოვამ ბირმინგემში ბეატრის ჰადად მაიასთან მარცხით დაიწყო. თუმცა შემდეგ კვირას ისტბურნის ტურნირი მოიგო და სეზონის პირველი ტიტული მოიპოვა. ფინალისკენ მიმავალ გზაზე მან დონა ვეკიჩი, ქეითი ბოლტერი და ჰარიეტ დარტი დაამარცხა, ნახევარფინალში კი ჰადად მაიასთან ბირმინგემში განცდილი მარცხისთვის რევანში აიღო. ფინალში მან მოქმედ ჩემპიონ ელენა ოსტაპენკოს ორ სეტში სძლია და კარიერაში 29-ე, ბალახზე კი მეხუთე ტიტული მოიპოვა.

უიმბლდონზე 25-ე ნომრად განთესილმა კვიტოვამ ჯასმინ პაოლინი და ანა ბოგდანი დაამარცხა და მესამე წრეში გავიდა — 2014 წლის ტრიუმფის შემდეგ მხოლოდ მესამედ მოახერხა ეს. თუმცა იქ პაულა ბადოსასთან დაძაბულ ორ სეტში დამარცხდა. მიუხედავად ამისა, ბალახის სეზონი მან შვიდი გამარჯვებით დაასრულა — საუკეთესო მაჩვენებლით 2014 წლის შემდეგ.

ჩრდილოეთ ამერიკის ზაფხულის სერიაში კვიტოვა კანადის ღია პირველობაზე პირველივე მატჩში ელისონ რისკ-ამრიტრაჯთან დამარცხდა.

თუმცა ცინცინატის ტურნირზე ფორმა საგრძნობლად გამოასწორა — დაამარცხა ჯილ ტაიხმანი, სორანა კირსტეა და ონს ჟაბერი, რითაც მეოთხედფინალში გავიდა. შემდეგ აილა ტომლიანოვიჩიც დაამარცხა, ხოლო ნახევარფინალში მედისონ კიზს სძლია და კარიერაში მე-40 ფინალში გავიდა — ეს იყო პირველი ფინალი ჩრდილოეთ ამერიკაში ბოლო შვიდი წლის განმავლობაში.

ფინალში კი კაროლინ გარსიასთან ორ სეტში დამარცხდა.

აშშ-ის ღია პირველობაზე 21-ე ნომრად განთესილმა კვიტოვამ მესამე წრეში ორი მატჩ-პოინტი გადაარჩინა და გარბინიე მუგურუსა დაამარცხა — ეს მისი პირველი გამარჯვება იყო გრანდ-სლემზე ტოპ-10 მოთამაშესთან ბოლო ხუთი წლის განმავლობაში. ამ გამარჯვებით მან კარიერაში 600-ე მოგება იზეიმა და გრანდ-სლემზე მეოთხე წრეშიც პირველად გავიდა ბოლო ორი წლის განმავლობაში. შემდეგ ეტაპზე ჯესიკა პეგულასთან დამარცხდა. მიუხედავად ამისა, წარმატებული ზაფხულის წყალობით კვიტოვა კვლავ ტოპ 20-ში დაბრუნდა.

ოქტომბერში ერთთვიანი პაუზის შემდეგ კვიტოვა ჯერ ოსტრავას ტურნირზე გამოვიდა, სადაც ზედიზედ მეორე წელს მეოთხედფინალში გავიდა, თუმცა ელენა რიბაკინასთან დამარცხდა.

სეზონის ბოლო ტურნირზე — გვადალახარის ღია პირველობაზე — მეორე წრეში ბიანკა ანდრეესკუსთან წააგო, მიუხედავად იმისა, რომ პირველი სეტი ჰქონდა მოგებული. მიუხედავად არასტაბილური სეზონისა, კვიტოვამ წელი მსოფლიო რეიტინგის მე-16 ადგილზე დაასრულა — რაც მისი სეზონის საუკეთესო შედეგი იყო. სეზონის განმავლობაში მან 46 მატჩიდან 27 მოიგო. ამასთან, 2022 წელი პირველი აღმოჩნდა 2010 წლის შემდეგ, როდესაც კვიტოვას მოგების პროცენტი სეზონში 60%-ზე ნაკლები ჰქონდა.

2023: ყველაზე მეტი ტიტული ხუთი წლის შემდეგ და დაბრუნება ტოპ 10-ში
პეტრა კვიტოვამ 2023 წლის სეზონი წარმატებით დაიწყო. გაერთიანებული თასის სადებიუტო გათამაშებაზე მან მსოფლიოს მესამე ჩოგანი ჯესიკა პეგულა დაამარცხა, რაც კარიერაში ტოპ 5-ის წარმომადგენელთან მისი 30-ე გამარჯვება იყო.

მოგვიანებით მან ლაურა ზიგემუნდიც დაამარცხა და ჩეხეთის ნაკრებს გერმანიასთან გამარჯვება მოუტანა. ადელაიდის ტურნირზე კარიერაში მე-100 მეოთხედფინალს მიაღწია, თუმცა დარია კასატკინასთან დამარცხდა. ავსტრალიის ღია პირველობაზე კი მეორე წრეში ანჰელინა კალინინასთან დამარცხდა.

თებერვალში დოჰასა და დუბაის ტურნირებზე მერვედფინალიდან გამოეთიშა.
მარტში კვიტოვამ შესანიშნავად იასპარეზა ამერიკულ ტურნირებზე. ინდიან-უელსზე მან კვლავ დაამარცხა პეგულა, ამჯერად ოთხი მატჩ-პოინტის გადარჩენის შემდეგ, და მეოთხედფინალში გავიდა. თუმცა იქ მარია საკარისთან დამარცხდა.

მაიამის ღია პირველობაზე კვიტოვამ სეზონის საუკეთესო შედეგი აჩვენა. მან ზედიზედ დაამარცხა ლინდა ნოსკოვა, დონა ვეკიჩი, ვარვარა გრაჩოვა და ეკატერინა ალექსანდროვა, რითაც კარიერაში პირველად მიაღწია ამ ტურნირის ნახევარფინალს. ნახევარფინალში სორანა კირსტეა დაამარცხა,
ხოლო ფინალში ელენა რიბაკინა ორ სეტში დაამარცხა და კარიერაში მე-30 ტიტული მოიპოვა. ეს მისი ყველაზე მნიშვნელოვანი წარმატება იყო 2018 წლის მადრიდის ტურნირის შემდეგ. ამ გამარჯვების წყალობით კვიტოვა 2021 წლის შემდეგ პირველად დაბრუნდა მსოფლიო რეიტინგის ტოპ 10-ში.

თიხის კორტების სეზონი მისთვის უკიდურესად წარუმატებელი აღმოჩნდა. ტრავმის გამო შტუტგარტისა და რომის ტურნირები გამოტოვა, ხოლო მადრიდსა და როლან გაროსზე პირველივე მატჩები წააგო. ბალახის კორტებზე კი კვლავ ფორმა აღიდგინა. ბერლინის ტურნირზე კაროლინა პლიშკოვა, კაროლინ გარსია, ეკატერინა ალექსანდროვა და დონა ვეკიჩი დაამარცხა და კარიერაში 31-ე ტიტული მოიპოვა.

უიმბლდონზე მეცხრე ნომრად განთესილმა კვიტოვამ ჯასმინ პაოლინი, ალიაქსანდრა სასნოვიჩი და ნატალია სტევანოვიჩი დაამარცხა და მეოთხე წრეში გავიდა. თუმცა მეოთხე წრეში ონს ჟაბერთან დამარცხდა.

სეზონის მეორე ნახევარში კვიტოვამ სტაბილური შედეგების ჩვენება ვეღარ შეძლო. კანადასა და ცინცინატიში თითო მატჩი მოიგო, ხოლო აშშ-ის ღია პირველობაზე მეორე წრეში დაბრუნებულ კაროლინა ვოზნიაცკისთან დამარცხდა.

სეზონის ბოლოს ჩინეთში გამართულ ტურნირებზე მეოთხედფინალს მხოლოდ ნინგბოში მიაღწია, სადაც დიანა შნაიდერთან დამარცხდა. პეკინში კი მეორე წრეში ლიუდმილა სამსონოვასთან წააგო. მიუხედავად სეზონის არაერთგვაროვანი დასასრულისა, კვიტოვამ 2023 წელი მსოფლიო რეიტინგის მე-14 ადგილზე დაასრულა. მაიამისა და ბერლინის ტიტულების წყალობით ეს მისთვის ზედიზედ მესამე სეზონი იყო, რომელიც ტოპ 20-ში დაასრულა.